Komission asetus (EY) N:o 1444/2003, annettu 13 päivänä elokuuta 2003, tuontitodistusten myöntämisestä lampaan- ja vuohenliha-alan tuotteille muissa kuin maakohtaisissa tariffikiintiöissä vuoden 2003 kolmanneksi vuosineljännekseksi



Virallinen lehti nro L 205 , 14/08/2003 s. 0015 - 0015



Komission asetus (EY) N:o 1444/2003, annettu 13 päivänä elokuuta 2003, tuontitodistusten myöntämisestä lampaan- ja vuohenliha-alan tuotteille muissa kuin maakohtaisissa tariffikiintiöissä vuoden 2003 kolmanneksi vuosineljännekseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001(1), ottaa huomioon neuvoston asetuksen (EY) N:o 2467/98 soveltamista koskevista yksityiskohtaisista säännöistä lampaan- ja vuohenliha-alan tuotteiden tuonnin ja viennin osalta 26 päivänä kesäkuuta 1995 annetun komission asetuksen (EY) N:o 1439/95(2), sellaisena kuin se on viimeksi muutettuna asetuksella (EY) N:o 272/2001(3), ja erityisesti sen 16 artiklan 4 kohdan, sekä katsoo seuraavaa: (1) Asetuksen (EY) N:o 1439/95 II B osastossa vahvistetaan muiden kuin maakohtaisten tariffikiintiöiden käyttöä koskevat yksityiskohtaiset soveltamissäännöt tuotaessa lampaan- ja vuohenliha-alan tuotteita. Asetuksen (EY) N:o 1439/95 16 artiklan 4 kohdan mukaisesti olisi vahvistettava, missä määrin vuoden 2003 kolmannen vuosineljänneksen osalta jätetyt tuontitodistushakemukset voidaan hyväksyä. (2) Asetuksen (EY) N:o 1439/95 15 artiklan mukaisesti vuoden 2003 kolmannen vuosineljänneksen aikana käytettävissä oleva enimmäismäärä on neljäsosa kuluvan vuoden kokonaiskiintiöstä. Näin ollen käytettävissä oleva määrä rajoittuu vuoden 2003 kolmannen vuosineljänneksen osalta 50 tonniin järjestysnumerossa 09.4037 (ryhmän 5 maat), joka mainitaan yhteisön tariffikiintiöiden avaamisesta lampaille ja vuohille sekä lampaan- ja vuohenlihalle vuodeksi 2003 27 päivänä joulukuuta 2002 annetun komission asetuksen (EY) N:o 2366/2002(4), sellaisena kuin se on muutettuna asetuksella (EY) N:o 915/2003(5), liitteessä. Jos määrät, joille todistuksia on haettu, ylittävät 50 tonnin tariffikiintiön, haettuja määriä vähennetään suhteessa ylitykseen. Ranskassa ja Alankomaissa on hyväksytty 50:tä tonnia koskevia hakemuksia 1 päivän heinäkuuta ja 10 päivän heinäkuuta 2003 välisenä aikana Etelä-Afrikasta peräisin olevien tuotteiden tuontia varten (asetuksen (EY) N:o 2366/2002 liitteessä oleva ryhmä 5). Asetuksen (EY) N:o 2366/2002 liitteessä mainittujen muiden ryhmien maiden alkuperätuotteiden tuontia varten ei ole jätetty hakemuksia. (3) Kun otetaan huomioon kolmannen vuosineljänneksen aikana käytettävissä olevat määrät, hakemusten hyväksymisprosentti on 50 ryhmässä 5. (4) Muistutettakoon, että todistuksilla voidaan tuoda ainoastaan sellaisia tuotteita, jotka täyttävät voimassa olevat yhteisön eläinlääkintäsäännökset, ON ANTANUT TÄMÄN ASETUKSEN: 1 artikla Ranska ja Alankomaat voivat kumpikin myöntää koko yhteisön käytettävissä olevasta 50 tonnin kokonaismäärästä asetuksen (EY) N:o 1439/95 II B osaston mukaisia tuontitodistuksia Etelä-Afrikan alkuperätuotteille, joiden määrä teuraspainon vastinarvona ilmaistuna on 25 tonnia ja joista on tehty hakemus asetuksen (EY) N:o 2366/2002 liitteessä tarkoitetussa tariffikiintiössä 09.4037 (ryhmän 5 maat) ja joita koskevat hakemukset on jätetty 1 päivän ja 10 päivän heinäkuuta 2003 välisenä aikana. Sallittu nettopaino on laskettava asetuksen (EY) N:o 2366/2002 5 artiklan mukaisesti. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 26 päivästä heinäkuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä elokuuta 2003. Komission puolesta J. M. Silva Rodríguez Maatalouden pääjohtaja (1) EYVL L 341, 22.12.2001, s. 3. (2) EYVL L 143, 27.6.1995, s. 7. (3) EYVL L 41, 10.2.2001, s. 3. (4) EYVL L 351, 28.12.2002, s. 73. (5) EUVL L 130, 27.5.2003, s. 5.